cyanic-selkie/wikianc huggingface dataset:
Yapto Soerjosoemarno
'''KRT. Yapto Soelistyo Soerjosoemarno, S.H, amijor konosido komo Yapto Soerjosoemarno''', es un politiko de Indonesya, nasido el 16 de Disiembre de 1949, in Surakarta, Djava Sentrala. El su padre, Ir. KPN. Soetarjo Soerjosoemarno, es myémbro de la noblesa de la isola de Djava. Soerjosoemarno es endemas topografo i ambezó la su karriera en los Payises Bashos. La su madre, Dolly Zegerius, es una djugadora djudia-olandeza de bridge ke se izo sitizena indonesyana. Yapto Soerjosoemarno es konosido en Indonesya por ser el presidénte del partito politiko indonesio Partito Patriota i lider de la mansevés del movimento Pancasila, Pemuda Pancasila. Endemás es avokato i tiene un buró en la sivdad de Djakarta, Indonesya. El Partito Patriota es konosido enel payis por la su fidelitad a la famiya del antiko presidénte Suharto.
Famiya
Yapto se kazó kon la sinyora Retno Suciati i tiene tres ijos:
Golda tiene tres ijos kon Adityo Rizal Soeharsono: Azriel Haryo, Gefanya Pringgita i Ghalia Trisulistiani. La famiya Soerjosoemarno es konosida por sus talentos artistikos: La ermana de Yapto, Marini Burhan es una aktrisa konosida de la TV i el teatro de Indonesia, i la su suvrina Shelomita Sulistiany, ija de Marini, es kantadera.
El 12 de Marso del anyo 2011, Yapto resivió una bomba ariéntro de un livro kon titolo Apakah Masih Ada Pancasila (El Pancasila ainda egsizte?), ma no akontesió nada malo.
KF Kuban Krasnodaro
El Klub de Futbol Kuban Krasnodaro (en ruso: Футбольный клуб "Кубань" Краснодар / Futbol'nyi klub Kuban' Krasnodar) es un klub de futbol ruso.
Fundado en 1928.
Estadio: Estadio Kuban.
Galut
Galut (en ivrit גלות) sinyifika literalmente egzilio. Galut es el biervo uzado para el egzilio del pueblo djudio de Eretz Yisrael. Se dize ke egzistieron katro egzilios, los kualos son yamados en la vision de Avraham Avinu del futuro de los sus desendientes, d'akodro kon Bereshit Rabba (44:17):
Estos katro egzilios estan lisionados kon katro animales: el gameo, el koelho, la liebre i el porko.
La estreya okulta del Sertão
La estreya okulta del Sertão (en portugez "A Estrela Oculta do Sertão") es un filmo dokumentalo Brasiliano del anyo 2005 dirijido por la fotografa Elaine Eiger i la djurnalista Luize Valente. El tema sentral es las práktikas djudaikas observadas i guadradas por alkunas famiyas en el kaji desertiko nordeste Brasiliano (El Sertão), endjunto kon la bushkida de la su identidad relijiosa para munchos anusim desde el momento de tomar konsiensa de la su kondision.
El filmo
La idea de las direktrisas de azer el filmo dokumental tuvo el su orijin enel anyo 2000, dempues de meldar un artikolo en un djurnal aserka d'una viya kon menos de 800 abitantes en el ekstremo oksidental del estado brasiliano de Rio Grande do Norte, yamado Venha-Ver. Asigun el artikolo, un haham amerikano ke avía vijitado la viya, ankontró ke la djente de ayí guadrava kostumbras kuriozamente djudias, afilu deklaravan ke eran katolikos. Munchas de estas kostumbras eran ya tan antikas ke afilu desharon de sigirse enel djudaismo desde aze syeklos atras. Ma afilú alkunas de las kostumbras i tradisiones ke guadravan deshavan klaro el su vedradero orijin: son desendientes de los yamados "kristyanos muevos" (marranos o anusim), djudios huersados a konvertirse al kristyanismo durante la Inkisision en Portugal, shukur a un dekreto del Rey Manuel, la kuala fue establesida enel anyo 1497.
"A partir de ayí, ambezamos un lungo viaje el kualo nos yevó asta los kolonos de Brasil", dizen las direktrisas. Kon 85 minutos, el filmo dokumental esta dividido en dos partes: la prima, amostra a varios personajes komo espesialistas en la kultura djudia, las famiyas ke aboltaron a praktikar el su djudaismo i las famiyas katolikas ke sigen kon las kostumbras i tradisiones djudias, espesialmente en varias viyas chikas enel interior de los estados de Paraíba i Rio Grande do Norte.
Idish
Idish
El idish, o mas deskriptivamente djudeo-aleman, es una lingua indoevropea ke es la lengua materna tradisionala de los djudios ashkenazim. Tiene una baza grande djermanika kon influensa del ivrit i otras linguas, espesialmente las linguas eslavas komo la lingua rusa, lingua polaka i lingua ukraina, endemas de la lingua litvana. Ansi, es paresida ala lingua djudeo-espanyola, o djudeo-espanyol, en ke apartiene al grup de las linguas djudias. El idish es una lingua djermaniko, ama no alto aleman o aleman moderno. En idish, la palabra  ' idish (/ʔɪdɪʃ/) sinyifika simplemente "djudio," es desir, "avla djudia".
El idish se dezvelopo en la Evropa Sentrala al empesijo del syeklo X i kresio endjunto a las linguas de la rejion. Oy endiya, diskues del amortamiento de kaji toda las komunitas djudias de la Evropa Sentrala a kavza del Olokosto i la aliya, ansina komo la mgrasion verso Amerika, Sud-Afrika i Ostralya, el numero de avlantes de esta lingua basho de de 13 milyones (1930) a 3 milyones de personas (2005).
Alkunos djudios ortodokses i ultraortodokses enel mundo uzan el idish para la su komunikasion diaria, deke konsideran al ivrit una lingua santa, la kuala solo es uzada para azer tefila i para ambezar Tora.
Atamientos eksternos
Katēggoría:Linguas Katēggoría:Linguas djermanikas Katēggoría:Linguas indoevropeas Katēggoría:Linguas djudias
Santa Ana de Coro
Coro o Santa Ana de Coro, amijor konosida komo Coro (en lingua kastilyana) es una sivdad ke se topa al nord de Venezuela; es la kapitala del munisipio Miranda i del estado Falcón; es yamada la "Sivdad Madre de Venezuela", deke fue fondada el 26 de Djulio de 1527 por Juan de Ampíes. Se topa al sud de la peninsola de Paraguaná, entre los Medanos de Coro i la Sierra de Coro. Serka de la sivdad se topa el su puerto, La Vela de Coro, en la beira de la mar Karibe. La sivdad vieja de Koro, endjuntamente kon La Vela de Coro estan konsideradas erensia kulturala de la umanidad por la UNESCO desde la anyada de 1993 por modre de su erensia kulturala, su emportansia en la istorya de Venezuela i sus fráguas kolonialas kudiadas.
Kavayo
thumb|250px|Kavayos.El kavayo (Equus ferus caballus) es un mamífero perisodáktilo de la famiya de los ékidos, komedor de yerva, de katro patas i kon garganta lunga. La kriada i uzo del kavayo por parte del ombre es konosida basho el nombre ganaderiya ekina, i se tiene echo desde el anyo 3600 a.E.K., en la rejión ke oy se konose komo Kazakistan.
Gefilte fish
thumb|250px|Gelifte fishEl Gefilte fish (en idish געפילטע פיש) es una kumida tradisionala de las komunitas ashkenazis.
El Gefilte fish se prepara kon pishkado mulido (el kualo a la su vez puede ser una meskla de dos o mas espesies de pishkados) kon sevoya, safanórya, maydanoz, sal i pimienta; se kuzina al forno en forma de bolas chikas o buyido en forma de kopetas o koftés. Orijinalmente, la meskla se guadrava enel kuerpo vazio del pishkado (el nombre de esta kumida sinyikifa "pishkado reynado" en idish). Es komun servir gefilte fish en Shabat i en las fyestas de Rosh Ashana i de Pesah.
Amsterdam
Amsterdam es la sivdad kapitala ofisiala de los Payises Bashos. La sivdad se topa entre el IJ al nord i el rio Amstel al sudeste. Fue fondada enel syéklo XII komo una chika viya de pishkadores, ma oy endiya es la sivdad mas grande del payis i una sivdad de emportansia kulturala i de bisnes grande enel 'olam. En la sivdad biven unos 750.000 abitantes, i en la su área metropolitana se topan aproksimadamente 1,5 milyones. Amsterdam aze parte del Randstad (endjuntamente kon las sivdades de La Aya, Rotterdam i Utrecht), la kuala tiene mas de 6,5 milyones de abitantes.
Atamientos Eksternos
Katēggoría:Sivdades Kapitalas Katēggoría:Paizes Bashos Katēggoría:Amsterdam
Air Europa
Air Europa es una linea aerea espanyola kon sede sosial en Llucmajor, en la isola de Mayorka. El su kódiche IATA es "UX", el su kódiche OACI es "AEA" y su callsign es "Europa".
Istorya
El 5 de Septiembro del anyo 2007, Air Europa, djunto kon Copa Airlines i Kenia Airways, anunsian la su entrada ofisial komo myémbros asosiados a la aliansa SkyTeam de lineas aereas, en la kuala se ankontran lineas aereas grandes i emportantes komo Air France, KLM, Alitalia entre otras. . El 22 de Jenero del anyo 2008 anunsia ke va merkar 8 Boeing 787-800 Dreamliner, passando ansina a ser la priméra linea aerea espanyola en tener este avion en la su flota. . En Marso del anyo 2008 se kansela kon Airbus el pedido de 10 A350 por el kualo resive una indemnisasiyon de 70 milyones de euros.
Espanya
Lanzarote, Fuerteventura, Gran Kanaria, Tenerife Nord,. Tenerife Sud, La Palma, Mayorka, Menorka, Ibisa, La Korunya, Vigo, Santiago de Komposteya, Asturias, Bilbao, Barselona, Salamanka, Vayadolid (enverano), Madrid, Valensia, Alikante, Albasete (enverano), Badajoz, Seviya, Granada, Malaga, Leon (enverano).
Evropa
Londra, Paris, Roma, Lisboa i Venezia.
Nord de Afrika
Tunis, Marrakesh i Dakar
Chiapas
o el Estado de Chiapas, ofizialmente yamado Estado Livre i Soberano de Chiapas. Es una de las 32 entidades federalas del Meksiko ke topa al sud del paiz, la su kapitala i la sivdad mas grande es Tuxtla Gutiérrez. Estado aze frontiera kon los estados de Oaxaca, Veracruz i Tabasco; al sud aze frontiera internasionala kon la repuvlika de Guatemala.
Air Europa
Amerika del Nord
Nueva York-JFK, Miami, Kankún
Chiapas
Etimolojia
El estado fue yamado ansina durante la époka kolonial, kuando los espanyoles denominaron la rejión por uno de los puevlos indíjenas del aktual sentro del estado: los soktones. Este puevlo, de filiasión i lengua otomangue, tuvo su prinsipal sentro polítiko en Nandalumí, ke fue yamada Chiapan, etimolojikamente sinyifika en nahuatl, rio de chia por los aztekos, de ande deriva el nombre náhuatl de los soktones, es decir chiapanecatl. Este término fue kastilyano en plural komo chiapanecas o chiapas. Los espanyoles kombatieron kontra los soktones ke, asigun konta la konseja, prefirieron arrojarse al río Grande de Chiapa desde el punto más alto del kanyon del Sumidero, denantes ke someterse a los espanyoles y sus aliados. Este lugar era llamado en náhuatl Tepechiapan. De acuerdo con la traduksion adoptada por el propio governo chiapaneko, Tepechiapan se traduse komo Agua debasho del cerro (del náhuatl tepetl: cerro; chi: abasho; atl, agua, pan, rio, lugar).
Djava (isola)
Administrasiyon
La isola esta dividida en 4 provinsias, 1 rejión espesiala * (istimewa daerah), i 1 ** distrito espesial, ke es la sivdad kapitala (ibukota khusus daerah):
Air Europa
Amerika Sentrala i del Sud
Salvador de Bahía, La Habana, Santo Domingo, Punta Kana, Puerto Plata, Karakas, Buenos Ayres.
Chiapas
Istoria
Sirka del anyo 10.000 a.k., se afinkaron los primeros povladores de los ke se tyene meldado en el territorio de Chiapas, estos se toparon primeramente en la Shara del Ocote, sitos arqueolójikos topados en esta zona komo la cueva de Los Glifos, la cueva de Santa Martha, la Sima de las Cotorras i la cueva de El Lazo, de igual forma en el vaye de Teopisca i Aguacatenango, las meldas arqueolójikos revelan un proseso de avitasión del nifus datado del anyo 7.000 a.K.
Air Europa
Flota
La flota de Air Europa inkluye los sigintes aviones (en Jenero de 2009):
Djava (isola)
Jeografiya
Djava se topa en un arkipyélago ke empiesa kon Sumatra al nord-oeste i akava en Bali al oryente. Es la 13ra isola más grande del mundo. Al nord-este se topa la isola Borneo, la kuala esta kompartida por Indonesya, Malasya i Brunei Darussalam. Al sud se topa la isola Christmas, de Ostralya. Djava es una isola de orijin volkaniko i tiene 38 montanyas ke en otra epoka eran volkanes aktivos.
Atamientos eksternos
Katēggoría:Djava Katēggoría:Indonesya
Chiapas
Istoria
En la parte basha del río Usumacinta se afinko la kultura maya ensima de ligares estretejikos para el komersio komo azia las Montanyas de Oryente: Yaxchilán, Bonampak, Chinkultik, Tenam Puente, Toniná, i Palenque. Esta kultura alkanzó su mayor desvelopamiento en los anyos 600 a 900 d.K. i 900 a 1200 d.C. durante el periodo klasiko.
Djudios de Andorra
La komunida djudia d'Andorra es de unas 150 personas. Enel anyo 2000, la komunita del paez izo la seremonia de avyertura de un kal i un sentro komunitario. Enel paez endemas fonksiona Tarbut Andorra, la kuala aze parte de Tarbut Sefarad. La Majorita de los myembros de la komunidad son djudios sefardim desendientes de akeyos arrivados de Marroko.
Oran
La sivdad de Oran (en arabo وهران, Wahrān) es la kapitala de la wilaya de Oran, en Arjelia. Es la sigunda sivdad mas grande del payis i la sivdad ande nasió la musika raï. Desde la anyada de 1960 es konosida komo la sivdad kapitala endustriala del payis.
Chiapas
Jeografia
El territorio chiapaneko komparte frontieras kon la Repuvlika de Guatemala al sudeste i al este, kon Oaxaca al oeste, kon Tabasco i Veracruz al norte. El estado es apartajado en ziento kinse belediyes, la kapitala es Tuxtla Gutiérrez. La entidad es parte del territorio meksikano dentro de la Amerika Sentrala.
El estado de Chiapas se topa en las koordenadas jeografikas del meridiano de Greenwich latitud norte 17º 59' 00 minima, 14º 32' 00 maxima, longitud oeste 90º 22' 00 minima, 94º 14' 00 maxima.
Klima
El klima es variado, alkunos lugares la temperatura es alta i kalorosa komo el Soconusco, en otros lugares la temperatura es basha kon huertes luvias en el inverno komo la rejion de los Altos, kuyo piko mas alto topa la Serralada Madre de Chiapas.
Atamientos eksternos
Katēggoría:Estado de Chiapas
Ofri Eliaz
Ofri Eliaz (en ivrit עופרי אליעז) es una kantadera yisraeliana de musika sefardi. Nasió en Afula, en una famiya sefardi. Fue eleva de la Eskola de Musika Rimon en Ramat Asharon, de la Mannes School of Music i ambezó Terapia musikala en la Universita de Mueva York.
La su musika esta konformada por kantikas tradisionalas sefardis echas kon enfluensa del jazz, endjuntamente kon tanyedores de instrumentos klasikos komo el tanyedor de gitara John La Barbera i los tanyedores de ut Omar Faruk Tekbilek i George Mgrdichian.
Edirne
Edirne (en lingua grega Αδριανούπολη, Adrianoopuli) es una sivdad en Trakya ke es la parte Evropea de la Turkiya. La sivdad se topa 250 Km de la parte oeste de Estambol i tiena bordo kon Gresia i Bulgaria. Es la kapitala del entorno de Edirne. En el anyo 2009 biviyan aya 141.570 moradores.
Istoria
Asigun la mitologia grega esta sivdad fue fondada de parte de Orestes, el ijo de Agamemnon, i la yamo a su nombre Orestias. El cezar romano Adrianus fondo de muevo la sivdad en el empesijo del 2 sieklo, i le dyo su nombre Adrianopolis. La izo la kapitala de Trakya. Maz dospues la sivdad fue parte de la Imperia Latina.
Serka de la sivdad uvo batayas entre el Imperio Romano i otros puevlos.
En el anyo 1361 la konkisto Murat Bey I. I en 1365 troko la kapitala de Bursa a Edirne, komo la kapitala de la Imperia Otomana. Esto kontinuo fina el anyo 1453, kuando se konkisto Konstantinopoli. En tonses deisdio el Sultan Mehmet II, ke era nasido de Edirne, a pasar la kapitala a Konstantinopoli. Afilu ke no fue maz kapitala, fue sivdad muy emportante ke aziyan komersio de seda, tapetes i agrikultura. En el sieklo 19 i en el empesijo del 20 sieklo, la sivdad fue konkistada unas kuantas vezes de parte de los Rusos, Gregos i Bulgaros. Al kavo kayo en las manos del governo turko, i fue konfirmado en el anyo 1923 kon el Kontrato de Luzan.
Kon el kontrato de luzan se taksaron ke el treno de Estambol pasa por las tieras Gregas. En los anyos 1960 i 1970', profitaron de este kamino djente ke fuiyan de la ley, ke aziyan entrar drogas danjerozaz, suviyan al treno de noche ke seyamava "express de amedia noche" i saltavan kuando pasavan a las tieras grega. En el kavo del 1970' trokaron la direksion del kamino i el treno no paso mas por la tiera grega.
Turizmo
Edirne ez nombrada por suz grandiozas mezkitas. La Selimiye se fondo en el anyo 1575 de parte de Mimar Sinan, uno de los arhitektos famozos te Turkiya. La minaretes son 70.9 metros, son laz maz altas en Turkiya. El techo es kaji el boy de Aya Sofia en Estambol. La mezkita Üçşerefeli, kere dizir 3 Galerias, se fraguo en el anyo 1447, Ez fomoza por suz minaretes de marmol, Aparte de esto ke son diferentes una de la otra. Esto ez el sembol del trokamiento de la arkitektura de los Selchukes a los Otomanos.
Kada anyo en el mez de Junio, se aze serka de Edirne un konkurso de lucha kon azete de azituna fregado en los puerpos de los luchadores. Esto se aza en Kırkpınar. Este konkurso ez el spor maz antiguo del mundo ke empeso en el anyo 1361.
El puevlo djudio
Ay dizyentes ke los djudios biviyan en Edirne del tiempo del sigundo Bet Amikdash. Pero los djudios empesaron a agunarsen en el sieklo 6, el tiempo ke el Sezar bizantino Yustinyanos el primer comandava en la sivdad. El puevlo djudio se okupava i se manteniya kon tekstil, kueros i vinos. El puevlo era Romano i el Kal se fraguo en el 11 sieklo. En el anyo 1361 konkistaron los Ottomanos la sivdad, i la izyeron suz primera kapitala. Dospuez ke Konstantinopoli fue konkistada del parte del rey Mehmet II, el puevlo ke biviya en el Balkanos fue transferado ala Turkiya para konvertirlos Muslumanos. I los djudios ke biviyan en Edirne aresivyeron djudios del Balkan i lo maz de la Gresia.
Del Ekspulsion de los djudios de Espanya fina agora
En el 16 sieklo arivaron a Edirne djudios ke fueron ekspulsados de la Espanya i de la Italia, ke fueron envitados de parte del rey Beyazid II. Los djudios teniyan ofisiyos i saviyan munchas linguas, se aresentaron i adelantaron muy bien en la Imperia Ottomana. Entre los anyos 1520 - 1530 aviya en Edirne 210 famiyas djudiyas. En el empesijo del 17 sieklo se konto en la sivdad 5000 djudios, lo maz eran Sefaradis i avlavan Ladino.
En el tiemp de la Gerra Ottomana kon los Rusos (1877-1878), los djudios ke biviyan en la Bulgaria fueron atakados de parte del puevlo Bulgaro, de parte de los soldados rusos i de parte de los soldados Ottomanos ke fueron ovligados de travarsen del lugar. I kon esto los djudios desharon suz lugares i fuyeron kon la armada Ottomana a Estambol i a Edirne. EL puevlo ke arivo a Edirne era kaji 2000 personas. En 1906 en Edirene biviyan 23,879 djudios. La Armada bulgara estuvo unos kuantos mezes en Edirne. Sienes de djudios desharon la sivdad a kavza de las gerras, i se fueron a Sofia i a Plovdiv, ke avia i aya djudios. En esto les ayudo el puevlo antiguo para fasilidad la situasion de los emigrantes. Entre los anyos 1920 - 1922 la sivdad paso ala otorizasion del governo Grego. Despues de la primera gerra mondial, uvo muncho puevlo ke emigro a Estambol i a Salonika. Mas dospues emigraron maz djudios a los Estados Unidos i a Israel. En el anyo 1922 aviya en la sivdad 13,000 djudios, en 1927 kedo 5,712, i en el anyo 1943 kedo solo 2,000 djudios.
Dospues ke se fondo el governo moderno en la Turkiya, aforsaron al puevlo para aresivir el rejim muevo. I de maz komo Edirne se topava en la frontiera los djudios estavan pokos entre los Muslumanos, uvo peleyas kontra el puevlo i el governo. En 1934 vinyeron kontra el puevlo djudio en Trakia i en Edirne, izyeron muncho danyo a los djudios en las kazas i las botikas. El puevlo ke no pudo suportar esta situasion desharon la sivdad i emigraron a Estambol. Estas peleyas del any 1934 fueron la kavza de la fin de la keila djudia en la sivdad. En 1948 aviya 2,750 djudios, i esto abasho den ves envez fina ke en el anyo 1970 kedaron solo 100 djudios. En 1971 el simiterio antiguo fue tomado de los djudios, i no se esta uzando maz. En 1988 lo ke aviya en Edirne era solo tres djudios. La kehila ke biviya aya 1500 anyos no existe mas.
Meskitas, Eglisias i Sinagogas
En Edirna existe Eglisias, Sinagoges i Meskitas ke son fraguadas de parte del famoso arhitekto MImar Sinan. Aparte de esto en Kaleiçi se topa la eglisiya Katolika-Italiana i otra gelisiya de los Bulgaros. En Kaleiçi se topa la grande sinagoga de Edirne, esta es la mas grande sinagoga en Turkiya i la sigunda de grandor en el mundo.
Atamientos eksternos
Katēggoría:Lokalidades de Turkia
Hermosillo (belediye)
Hermosillo es un belediye del Estado de Sonora. La kavesa del belediye es la sivdad de Hermosillo, kapital del estado.
Jeografia
Hermosillo topa al sentro del estado, konta kon una superfisie de 241.63 km² de territorio. La kavesera del belediye es Hermosillo i se topa al sud kon Guaymas, kolinda al norte kon Pitiquito, al oeste kolinda kon el Golfo de Kalifornia, al este kon el Ures i Mazatán.
Referensias
Katēggoría:Belediyes del estado de Sonora
Ayapango
Ayapango es un belediye del Estado de Meksiko, en la Repuvlika Meksikana. La povlasion es de 10 299 avitantes. La kavesera es Ayapango de Gabriel Ramos Millán.
Etimolojia
Ayauhpanco, en lingua aborijinala sinyifika Lugar ensima de la nyiebla, el orijen del biervo en lingua nahuatl es Ayahuitl (nyiebla), pan (ensima) i -co (lugar), deriva de una aglutinasion de palavras.
Jeografia
Ayapango topa al oryente del estado, konta kon una superfisie de 36.63 km² de territorio. La kavesera del belediye es Ayapango de Millán i se topa al sud kon Juchitepec i Ozumba, kolinda al norte kon Tlalmanalco, al oeste kolinda kon el belediye de Tenango del Aire, al este kon Amecameca.
Pesah
Pesah (en ivrit פֶּסַח), ke sinyifika literalmente "saltar", es la fiesta judia en la kual se adora y festeja la yegada del puevlo judio de Ayifto, asigun se melda enel livro de Shemot. El pueblo djudio konsidera la kitada de Ayifto komo el empejo de la su vida como nasyon.
Este es uno de los tres hagim yamados Shalosh Regalim del djudaismo, deke en la epoka del Bet Amikdash, la jente de todo Israel vijitava el Bet Amikdash i azía ofrendas.
Este hag dura syete diyas (ocho enel Galut) i durante eya esta defendido komer alimentos echos kon los sinko sereales (trigo, sevada, senteno, avena i espelta) fermentados, yamados en ivrit Hamets (חמץ) (la raíz de este biervo indika "fermentasiyon"). Antonses se kome matsá (מצה) un pan echo sin fermentarsen la masa. Asigun la tradisiyon, los djudios se kitaron de Ayifto kon poko tyémpo i no dio shans de azer fermentar el pan para el kamino, i por esto nase la kreyensya de tener defendido komer hamets.
Durante la priméra noche de la fyesta i las dos primeras noches enel Galut, aze una seudá tradisionala, yamada Leil aSéder o "Séder" (סדר), durante la kuala se melda la Agadá, la istorya de komo los djudios fueron kitados de Ayifto.
Pesah es yamada endemas Hag aAviv, "fyesta de la primavera", deke en Eretz Israel esta estasiyon tiene el su empesijo estos diyas; tambien es yamada Hag Herutenu, la "fyesta de la muestra libberasiyon" i Hag aMatsot, la "fyesta de las Matsot".
Trokamientos en la Amidá
Desde Pesah i asta Sukkot, se troka en la Amidá meldar pidiendo a El Dio ke deshe kaer tal, i no por luvya, la kuala se pide en envierno.
Atamientos eksternos
Katēggoría:Djudaismo
Novosibirsk
Novosibirsk (en ruso: Новосиби́рск) es una sivdad ke se topa al sentro de Siberia en Rusia, kapitala del Oblast de Novosibirsk i la primiera más grande del Distrito Federal de Siberia. Es endemas un puerto, aguas ariéntro de Siberia sentrala, krusamiento de lineas de trénos. Se topan en la sivdad endustrias de azero, enjenieriya, kemika, de tekstiles, alimentos i ropa. La rejión al deredor de la sivdad tiene minas de karbon i fierro.
Serka de la sivdad de Novosibirsk fue fondada enel anyo 1960, la sivdad de las Sensias (Akademgorodok), un sentro de abediguasion espesiala de Rusia. Asta la anyada de 1925 i de 1993 a 1997 fue yamada Novonikolaevsk (por onor al zar Nikolas II). Endemas, en la sivdad se topa la Katedrala de San Aleksandro Nevski, konsiderada uno de los amijores enshemplos de la arkitektura de la iglesia ortodoksa rusa.
Referensias
Katēggoría:Lokalidades de Rusia
Sebastián Piñera
Sebastián Piñera (nasido en Santiago de Chile, el 1 de Disiembre de 1949) fue, desde el 11 de Marso de 2010, el 35° prezidente de la Repuvlika de Chile azta el 11 de marso de 2014.
Atamientos eksternos
Katēggoría:Prezidentes de Chile
Nunavut
Nunavut (en lingua inglesa i fransez: Nunavut) es un territorio kanadiano, el kualo fue kriado en la anyada de 1999 por el governo kanadiano, kitando dos-treseros estenyos del territorio de Territorios del Nordoeste, el kualo endagora va estar konformado solo por la parte oksidentala orijinala. Nunavut sinyifika la muestra terra o el muestro payis en inuktitut. Los inuitos azen la majorita dela povlasion de este territorio.
Corrientes (vilayet)
Corrientes es un vilayet de Arjentina, la suya kapitala es la sivdad de Corrientes.
Jeografia
El territorio del Vilayet de Salta kolinda al norte kon la Repuvlika de Paraguay (departamento de Ñeembucú), al sud topa kon la Repuvlika de Uruguay, al oeste kon los vilayetes de Chaco i Santa Fe, i al este kon el vilayet de Misiones. El vilayet es partajado en departamentos, la kapitala es la sivdad de Corrientes.
Livro de Mormón
El Livro de Mormón es uno de los kuatro livros aseptados por La Eglezya de Jesus-Kristo de los Santos de los Últimos Dyas, la Komunidad de Kristo i otras ramas del Movimento de los Santos de los Últimos Dyas (yamado mormonismo).
Enlases eksternos
Katēggoría:Mormonismo
Patrick Bruel
Patrick Bruel es un kantadero fransez d' orijin djudio sefardi. Nasido en Tlemsen, Arjelia, el 14 de Mai del anyo 1959 komo Maurice Benguigui, es oy endiya uno de los kompositores, aktores i kantaderos má konosidos de Fransia de musika pop i pop-rock, endemas de djogador de poker profesional.
El su primer gran égzito enel mundo musikalo fue "Marre de cette nana-là". Enel anyo 2002 editó "Entre deux", un disko de duets kon, entre otros, Charles Aznavour, Jean-Louis Aubert i Jean-Jacques Goldman. Ese mismo anyo eskrivió la kansion franzesa para el Festival de Evrovision, "Il faut de temps", la kuala yegó enel sinkeno lugar. Komo djogador de poker profisional, enel anyo 1998 ganó el brazalete "World Series of Poker" i endemas partisipó enel World Poker Tour.
Patrick Bruel tiene publikados más de 10 diskos, munchos de eyos número uno en Fransia.
Betahayim Huang Shan
El Betahayim Huang Shan, ubikado en los fueros de la sivdad de Harbin, es el betahayim djudio má grande i amijor preservado en Asya Oryentala. El Bet ahayim, ke tiene unas 600 tumbas eskritas en idish i ruso, iva ser aperturado enel anyo 1903 en el sentro de la sivdad i enel anyo 1958 iva ser trokado a los fueros de la sivdad. Enel anyo 1992, dempues del empiese de las relasiones entre Israel i la Repuvlika Popular Kina, se empieso a ser remuevado. El antonses primér ministro de Israel, Ehud Olmert, iva dar respekto al su papú Yosef Olmert, el kualo iva murir enel anyo 1941 en la sivdad.
Rekonkista
Se konose komo Rekonkista o Konkista kristyana al proceso histórico enel kualo los reynos kristyanos de la Peninsula Iberika bushkaron tomar el kontrolo de esta i kitarlo de los musulmanos. Esto akontesió entre las anyadas de 722 i 1492, kuando los Reyes Katolikos akabaron kon el Reyno de Granada.
Katēggoría:Istoria de Espanya Katēggoría:Istoria de Portugal Katēggoría:Istoria de al-Andalus Katēggoría:Rekonkista
Protektorado
Un protektorado es en Dirito Internasyonal, un sistem de administrasyon de territorios en la ke por midio de un akódro entre uno o varios paezes protektores i un paez ke no alkansa a ser independyente, komo es un grupo tribal o un prinsipado feudal, enel kualo se akódra ke akeyos paezes ke pueden dar adjudo al paez espesialmente en las lisiones eksteriores, la defensa i el orden interno. . Tambien se puede dizir ke un protektorado es un paez abrigado diplomatikamente o militarmente por un paez o una organizasiyon internasyonala mas grande. Komo troko por esta proteksiyon, el protektorado acheta alkunas kondisyones, las kualas dependen de la relasion establesida enel akódro.
En jeneral se konsidera ke un protektorado es un instrumento para dar servis a los enteresos estratéjikos, ekonómikos o militares de las grandes potensias; una institusyon echa legal para el kontrolo de un paez por otro: “El protectorado tiene siempre una tendencia colonial, si no es en sí mismo colonial, de explotación, de provecho.”
Protektorados espanyoles
Por egzemplo, Espanya i Fransia administraron protektorados en Marroko, ande la avtoridad ensima de la poblasyon del paez era echa por el Sultan, ma afilu egzistian huérsas militares i de polisiya giadas por las armadas de los paezes protektores.
Lingua indiana
El Indi es un idioma indoevropeo, orijinado de la rejion de la nasion moderna de la India. Oi en dia se ankontra komo la sinkena lingua mas uzada enel mundo.
Komo kedan las kosas, la palavra "urdu" se aplika al idioma industani del Pakistan e "indi" al idioma industani de la India. Los dos grupos de dialektos son mutualmente entendibles a un gran grado, la distinksion prinsipal syendo el sistema de grafia. El urdu emplea una alfbeta araba modifikada mientras el indi se relasiona en la escritura Devanagari, visto en el letrero gravado en la fotografia a la siedra.
Katēggoría:Linguas Katēggoría:Linguas indoevropeas
Hanukkiya
La hanukkiyya selebra el uzo del Bet Amikdash muevamente por el pueblo djudio, dempues de ke los Makkabim gerreasen kon reushitá en kontro de la monarkiya selyúkida. Asigún el Talmud, los djudíos sólu ankontraron alzeyte de oliva para ensender la menora por un diya, pero esta kantidad alkansó mirakolozamente ochu diyas. Para selebrar este mirakolo, la hanukkiyya tiene ochu brasos i yeva ochu kandelikas o lámparas de alzeyte i dinguna de eyas es más alta ke la otra, eksepto la kandela gia o shamash, la kuala proteje la hanukkiya de un uzo norelijiozo i ke endemás se uza para ensender las kandelas. Kada una de las noches de la fyesta de Hanukka, se ensiende una kandela adisionala; la prima noche una; la siguna noche dos i ansina asta ke la ochena noche estan ensendidas las ochu kandelas i el shamash. Otra eksplikasiyon de los ochu brasos es que la Alaha tiene defendido azer una menora paresida a la de syete brasos ke egzistia enel Bet Amikdash. thumb|250px|Una Hanukkiya grande para seremonias públikas en [[Karlsruhe, Almania]]
Lingua gayega
La lingua gayega (galego en lingua gayega) es la lingua propia de la rejion espanyola de Galizia, ande es ofisiala endjunto a la lingua kastilyana. Esta lingua esta relasionada kon la lingua portugeza, kon la kuala konformo una unidad linguistika (galaikoportugez) durante la Edad Media. Diferentes entidades kulturalas akseptan la lingua gayega komo una variedad del diasistema linguístiko gayego-luso-afrikano-brasiliano.
Muzeyo Djudio de Kasablanka
El muzeyo se topa en la sivdad de Kasablanka, fue aperturado enel anyo 1996, en la máale de Oasis. Tiene objektos komo mezuzot, sifrei Tora, fotolyos de esnogas, menorot, parás eskritas en ivrit, plakas eskritas en djudeo-arabo marroki, haketia i djudeo-bereber, vestidos de kazamyénto i de fyestas tradisionalas, fotografiyas i videos de las diversas komunitas djudias del payis.
Lingua gayega
Ekstension
Endemas de ser avlado en Galizia, también es avlada i ambezada en El Bierzo (Provinsia de Leon) i en una chika rejion de la Zamora yamada Las Portillas, ambas en Kastiya i Leon, asigun un akódro entre la Konsejeriya de Edukasiyon de la Xunta de Galizia i la Konsejeriya de Edukasiyon de Kastiya i Leon.
Referensias
Katēggoría:Linguas romansas
Barkan
Barkan es la sigunda entreprisa yisraeli produktora de vinos, la kuala produze entre 5 i 9 milyones de bokales kada anyo. La entreprisa esta ubikada en el Kibbutz Hulda, al este de Tel Aviv. La entreprisa endemas tiene vinyedos en las Alturas del Golan.
Istorya
Enel anyo 1899, Shlomo Friedman fondó los VInyedos Friedman en Petah Tikva kon el buto de produzir vino dulse para azer Kiddush, endemas de brandy. El ijo de Shlomo, Bezalel, tomó kontrolo de la entreprisa i la trokó de lugar a Kiryat Matalon, la zona endustriala de Petah Tikva, ke era para antonses una duna de arena sin kompanyias. Enel anyo 1964, los vinyedos fueron komprados por Tnuva, la kuala empiesó a distribuyirle las uvas, sobre todu Alicante i Carignane. El nombre de la entreprisa fue trokado antonses a Tnuva-Friedman. Enel anyo 1971 Tnuva vendió los vinyedos a la kompanyia Stock, la kuala produzía sobre todu brandy, vodka i vermut. Los vinyedos en Petah Tikva fueron nombrados Hamartef, i empiesó produziendo vinos de amijores varietades de uva, komo Cabernet Sauvignon i Sauvignon Blanc. Enel anyo 1988, se fraguó una mueva faktoriya en la zona endustriala de Barkan, serka de la sivdad de Ariel, para deshar de empiegar las plantas de Petah Tikva i Netanya. Enel anyo 1990, la entreprisa Barkan Wine Cellars fue fondada enel Kibbutz Hulda por Shmuel Boxer i Yair Lerner, los má grandes kultivadores de uvas de la kompanyia Stock. Oy endiya, Barkan esta dezvelopando un vinyedo de 150 dunams en Mitzpe Ramon.
Vinos
Barkan produse vino de munchas varietades de uvas, má afilú los espesiales de la kaza son: un Chardonnay de uvas ke siembran en los sus vinyedos enel desyerto de Negev, ulai uno de los pokos vinyedos del mundo ubikado en un desyerto; i un vino echo kon uvas Pinotage, varietad de la kuala son los unikos en Israel ke la produzen.
Gracia Mendes Nasi
Gracia Mendes Nasi, konosida como "La Sinyora", (1510-1569) fue una rika i puederoza mujer, nasida en una famiya sefaradi de Portugal, de orijin aragonez. Su nombre de konversa era "Beatriz de Luna Miques".
Biografiya
Kuando eya tinía doze anyos, deskuvrio ke era la ija de una famiya djudia; el nombre del su padre era Shmuel Nasi. Kuando eya tinia diez i ochu anyos, se espozó kon Francisco Mendes, el kualo era myémbro de la famiya de bankeros portugezes de los Mendes, los kualos eran rivales de los Medicis de Florensia. Anke malorozamente pedrió al su espozo kuando eya tinía 25 anyos, eya sigió kon el bisnes de el, emprestando paras a los reyes de Evropa. Kon la posibilitad de ser emprizyonada i entregada a la Inkisizion, fuyó i se establesió en la kapitala del Imperio Otomano, Estambol, basho la proteksiyon del sultan Suleiman El Manyifiko, el kualo enel anyo 1549, demandó a las autoridades Venezianas ke permitiesen a eya, sus dos ijas i su ermana salir de la Repuvlika de Venezia, deke el las iva resivir en su imperio.
Yegó a la Turkiya enel anyo 1553, uzando la su rikeza para dar adjudo a los djudios sefaradis ke eran persigidos por la Inkisizion, aziendo ke munchos de eyos prokurasen rifujio en el Imperio Otomano. Enel anyo 1558 eya akodró kon el sultan alkilar la sivdad de Tiberias, ande eya kiría konstruir una sivdad djudia independiente arientro del Imperio Otomano. Antonses eya pago por el fraguamyénto de eskolas, esnogas i afilu entreprisas para el lavoro de la prensa djudia, kaji kon reushitá. Endemas, eya uzo sus parás para fraguar esnogas i eskolas djudias en munchas sivdades del imperio.
Nombre
Grasia uzó varios nombres por diferentes meoyos:
Luksemburgo
thumb|Bandeira de Luksemburgo
thumb|Pozision de Luksemburgo en el mundo
Luksemburgo, ofisialmente el Gran Dukado de Luksemburgo (luksemburgez: Groussherzogtum Lëtzebuerg, fransez: Grand-Duché de Luxembourg, almán: Groβherzogtum Luxemburg), es un pekenyo payis de Evropa Oksidentala ke aze parte de la Union Evropea. Se trata de un Estato sin kostas, ke tiene al su deredor a Fransia, Almania i Beljika. Luksemburgo tiene una povlasión de medyo milyon de abytantez sovre un area de 2.586 kilometros katrados.
Katēggoría:Paizes de Evropa
Victoria (belediye de Tamaulipas)
Victoria es un belediye del Estado de Tamaulipas. La kavesa del beleyide es la sivdad de Sivdad Victoria, kapital del estado.
Jeografia
Victoria topa al sentro del estado, konta kon una superfisie de km² de territorio. La kavesera del belediye es Sivdad Victoria i se topa al norte kon el belediye de Güémez, al sud kon Casas, al oeste kolinda kon el belediye de Jaumave, al este kon el belediye de Llera.
Atamientos eksternos
Katēggoría:Belediyes del estado de Tamaulipas
Kuando el Rey Nimrod
Kuando el Rey Nimrod es una kantika trasidionala djudia. Se piensa ke se orijinó en Espanya durante la Edad Midia. Dempues del Edikto de Granada i la Ekspulsion de Espanya, se izo konosida en las komunitas sefardis en Marroko, la Turkiya, Yavan i en todas las komunitas serkanas a la Mar Mediterraneo. Es kantada en lingua djudeo-espanyola i kuenta la istorya del nasimyénto de Avraam Avinu, el nasi konsiderado el padre del puevlo djudio.
Letra (Adaptasiyon)
koro:
(koro)
Interpretasiones
En la kantika, Avraam — el kualo en la Tora es el primer djudio i el ansestro de todos los ke sigieron, la kuala es la razon por la es yamado "Avinu" (del biervo ebreo אבינו, sinyifikando "el muestro padre") — ya está nasido en la djudería. Esto aze ke Terah i la su mujer bivan komo djudios, ansina komo los padres de otros ninyos matados por Nimrod. Avraam en la Tora es el primer ombre al kualo se aze la milá i el primero en azerla a otro, el su ijo Its·hak.
En esensia, de manera distinta a la istorya de la Tora, la kantika es aserka de una komunita djudia akosada por un rey malo i la kuala ve el nasimyento de un salvador, un nasi; esto es un tema enteresante para los djudios ke bivieron en Espanya antes del Edikto de Granada enel anyo 1492. La kantika endemás, trae elementos relasionados kon el nasimyénto de Moshe Rabenu (el rey malo matando ninyos inosentes, kon las komadres mandadas a matarlos) i de las vidas de Hananiya, Mishael, i Azariya (Shadrak, Meshak, i Abednego), los kualos eskaparon del fuego al kual fueron echados. Nimrod entonses es echo misturar los roles i atributos de dos reyes konosidos komo yenos de negregúra— Nabukodonosor i Paró.
Endemas se dize ke la kantika toma elementos del Natal de los kristyános. Por egzempio, la luz "santa" avista en la estreyería ke sinyaló el nasimyénto, el naser Avraam Avinu en una meará i la matada de los ninyos mandada por el Rey Erodes. La referensia a Avraam komo "el amigo" viene del nombre en arabo de Avraam.
Versiyones
Egzisten varias versiyones de la letra de la kantika, la kuala depende del lashon djudeo-espanyol avlado por la komunita; es por eyo ke la versiyon kantada en Marroko i Meliya es diferente de la de la Turkiya i la de Gresia. Munchos kantaderos sefardis, otros kantaderos djudios ashkenazim i afilu alkunos kantaderos no djudios tienen gravada versiones de esta kantika, la kual konforma parte de la yamada world music, komo Fortuna, Françoise Atlan, Doris Benmaman, Mappamundi, Psalteria, Lampa Ladino, Emil Skobeloff i Nani. El grup turkano Sefarad tiene una versiyon en lingua turkana yamada "Bodrum", anke la letra no está relasionada kon la kantika orijinala.
Universita Ben Gurion del Negev
Eskolas
La Universita Ben Gurion del Negev tiene eskolas de:
Atamientos eksternos
Katēggoría:Universitas de Israel Katēggoría:Negev Katēggoría:Beersheva
Istorya de los djudios en Harbin
Harbin una vez iva ser la sivdad kon la komunita djudia mas grande del Ekstremo Oryente. A fines del syéklo XIX y empesijos del syéklo XX, la sivdad iva ser el má grande sentro politiko, ekonomiko, kulturalo i relijioso para los djudios del Asya Oryentala. Los priméros djudios ivan arrivar desde Rusia i Evropa Oryentala enel anyo 1898, kon el fraguamyento de la línea de tréno Trans-Siberiano ke iva unir a Mosku i Peking, endemas de fuyir de los dias eskuros de los pogroms de la Rusia Zarista. Dempués de la Revolusiyon Rusa en 1917, munchos djudios ke estaban fuyendo de los Boldjevikes yegaron a Harbin. La komunita enfloresió i yego a ser tan grande komo de unas 25000 personas, kuando antes de la Revolusiyon la komunita iva tener unas 10000 personas. Dempues de la Sigunda Gerra Mondial, los djudios de Harbin se ivan yir poko a poko a Shanghai, Israel i otros payises komo Ostralya i los Estatos Unitos d'Amerika.
Enel anyo 1963 las institusyones djudias de la sivdad ivan ser ofisialmente serradas i enel anyo 1985, murio el ultimo djudio en Harbin, deshando la sivdad bosh de djudíos por la prima vez desde el anyo 1880.
Ama afilu la sivdad ainda tiene fráguas i predios ke amostran la bivés i la emportansia de la komunita. La Esnoga Prinsipal de Harbin, fraguada entre 1907 i el su apertura miento enel anyo 1909, indemas konosida komo la Kilisia Aedada, la Mueva Esnoga de Harbin, fraguada entre los anyos 1916 i 1921, el Betahayim Huang Shan, aperturado enel anyo 1903.
Judentum in China History of the Jews in China Historia de los judíos en China Histoire des Juifs en Chine יהדות סין
Catamarca
es un vilayet de Arjentina, la suya kapitala es la sivdad de Catamarca.
Jeografia
El territorio del Vilayet de Catamarca kolinda al norte kon el vilayet Salta, al sud topa kon el vilayet de Kordova, al oeste kon la Repuvlika de Chile (departamento de Atacama), i al este kon los vilayetes de Tucumán i Santiago de Estero. El vilayet es partajado en departamentos, la kapitala es la sivdad de San Fernando de Catamarca.
Atamientos eksternos
Katēggoría:Vilayetes de Arjentina
Xuetas
Los Xuetas (Xuetes, en lingua katalana) son un grupo sosyal de la isola de Mayorka (Isolas Baleares, Espanya) konosido i endemas istórikamente estigmatisado por el su orijin djudio. Se les yama ansina déke tienen alkuna de las 15 alkunyas konsideradas komo tal, las kualas pertenesen a otros tantos ke se kreye son kripto-djudios (praktikantes sekretos de la relijion djudia) amortados por la Inkisizion Espanyola enel anyo 1691. Oy endiya se konsidera ke egzisten unas 30.000 personas las kuala se pueden konsiderar Xuetas. El nombre katalán "xueta" prosede, asigun alkunos avtores i akademikos, de la palavra "xulla" ("tosino"), la kuala prosede en sintido de mofa a la abstinensia de la karne de porko por parte de los djudios. Tambien puede ke proseda de "xuetó", forma mayorkina de "juetó", diminutivo de "jueu" ("djudío"). "Xuetó" es la forma má konosida de yamar a los xuetas en la sivdad de Palma de Mayorka. También se les yamava "del carrer", o "de la kaleja", en referensia a la kaleja de Argenteria ande bivian la mayor parte de los xuetas de la sivdad. Eyos mismos a veses uzan má este nombramyento ke el otro, i kon frekuensia se yaman noltros ("nós") i a los otros abitanets de la sivdad, es altres ("los otros"). En Mayo de 2011, el governo de las Isolas Baleares dechidió dar kavod a los Xuetas amortados enel anyo 1691 por la Inkisizion en Mayorka
Referensias
Katēggoría:Komunitas djudias Katēggoría:Bnei Anusim
Katēggoría:Baleares
David Ben Gurion
thumb|250px|David Ben-GurionDavid Ben-Gurion (en ivrit דָּוִד בֶּן־גּוּרְיוֹן). Líder zionista, djurnalista, politiko i estadista yisraelí era el Primér Ministro de Israel entre los anyos 1948 i 1954 i endemas entre los anyos 1955 i 1963 i uno de los prinsipales bregadores por el establesimiento del Estado djudio. Ben-Gurion deklaró ofisialmente la independensia del Estado de Israel, el 14 de Mayo de 1948.
Habad-Lubavitch
thumb|right|Imej del rav Schneur Zalman de Liadi, fondador de Habad i autor de [[Tanya i del Shulhan Aruh ARav.]]Habad-Lubavitch (חב"ד), es una organizasion djudía hasídika kon sede sentrala en la máale de Crown Heights, en Brooklyn, en la sivdad de Mueva York. Habad-Lubavitch fue fondada por el sinyor Schneur Zalman de Liadí (1745 - 1812). Oy endiya, la eskola es giada por lo ambezado por el rebbe Menahem Mendel Schneerson i tiene mas de 200.000 miembros en todo el mundo.
Etimolojiya
El biervo Habad viene del ivrit חכמה, בינה, דעת, tomando las primeras letras de los biervos Hohmá, Biná i Da'at, las kualas keren dezir Saviduria, Entendimyénto i Konosensya, las kualas apresentan las partes de la mente del ser umano.
David Ben Gurion
Chikés i mansevés
David Ben Gurion nasio komo David Grün en la viya de Płońsk, Polonia (para akeyos diyas parte del Imperio Ruso) el 16 de Oktubre de 1886. De chiko fue elevo de un «heder», eskola tradisionala primaria djudia relijioza. Dempues de la muerte de su madre, Sheindl, kuando el tinía 11 anyos, se fue a una eskola fondada por el su padre, Avigdor, kon el kualo ambezó ivrit, sus kreyensias zionistas i sosyalistas. El antisemitizmo ke se bivía en la Evropa Orientala de empesijos del syéklo XX i afitos komo el pogrom de Chisinau de 1903, kriaron influensa en su visyon de vida. Ansina, kuando ainda era un mansevo, fondó endjuntamente kon unos amigos de Płońsk un movimento de mansevos djudios, «Ezra», el kualo ajudava a los mansevos zionistas dezeyozos de azer aliya kon el ambezamiento del ivrit i de lavores del kampo. Kuando tinía 18 anyos se fue a bivir a Varsovia i se izo myembro del partito politiko zionista sosyalista «Po'alei Zion» (en ivrit, "lavorantes zionistas"), razon por la kuala fue yevado a prizión dos veses durante la Revolusion Rusa de 1905. En 1906, de edad de 20 anyos, desidió azer aliya, anke la Tierra Santa ainda se ankontrava basho kontrolo del Imperio Otomano, durante la yamada Sigunda Aliya.
Habad-Lubavitch
Etimolojiya
El biervo Lubavitch es el nombre de una viya en Rusia (Любавічы o Lyubavichi), en la kuala se topó la sede del movimento por mas de un syéklo diskués de ke el ijo del rabino Schneur Zalman de Liadí dechidiera bivir ayí. Anke el nombre de la viya fue lisionado kon el movimento, Lyubavichi en lingua belarusa sinyifika "Sivdad del Amor" lo kualo yenó de un simoloizmo espesial al nombre del movimento.
David Ben Gurion
Chikés i mansevés
Murio en Sde Boker, Israel, el 1 de Disiembre de 1973.
Habad-Lubavitch
Atamientos eksternos
Katēggoría:Hasidizmo
Jaltenco
Jaltenco es uno de los 7 belediyes de la rejion Zumpango i uno de los 125 belediyes del Estado de Meksiko. La kavesera es la lokalidad de San Andrés Jaltenco. Esuno de los belediyes mas chikos de la entidad i tiene una superfisie de 4,73 km².
Etimolojia
Su nombre proviene del náhuatl Xaltenco i sinyifica «en la beira de la arena», los biervos zon xalli (arena), tenco ke es lugar en la beira.
Jeografia
Jaltenco topa al norte del estado, konta kon una superfisie de 4.73 km² de territorio. La kavesera o kapital es San Andrés Jaltenco i se topa al norte kon el belediye de Zumpango, al sud kon Nextlalpan, ay un eksklave ke kolinda al este kon Tultitlán i Ecatepec de Morelos, al oeste kon Tonanitla.
Atamientos eksternos
Katēggoría:Belediyes del estado de Meksiko
Kuzguncuk
Kuzguncuk
Kuzguncuk es una maalé de Üsküdar, la parte Azyatika de Estanbol, en la Turkiya. Es una de las dos maalés mas relasionadas kon la komunita djudia; el otro es Balat en el lado evropeo de la sivdad. Kuzguncuk es una maalé bien diversa kultural i relijiosa mente: Se puede topar una kilise ermení serka de un kal i al otro lado de la kaye ay una iglesia ortodoksa grega serka de un djamí. Endemás, ay una betahayim en esta maalé. Dempués de la independensia de Izrael, muncha djente de la komunita, ke eran la mas muncho de la maalé, izo aliya i agora bive en Izrael. Es una maalé trankila, kon munchas kazas viejas.
Munchos dizís de la televizyón turka se filmaron en esta maalé.
El viejo nombre de Kuzguncuk es “Hrisokeramos” i esto kere dizir teja de oro. En los anyos 565 - 579 fue fraguada una eglisia de parte de Justinos, ke el tejado era serado kon tejas de oro. El nombre de Kuzguncuk fue dado a este lugar ke se yamava antes Kozinitza. Se dize ke el nombre fue dado en el tiempo de Fatih Mehmet II (1451-1481) al nombre de una persona ke se yamava "Kuzgun Baba".
Los primeros moradores djudios, ke no se save exaktamente el anyo ke vinieron en el sieklo 17, en la parte de Asia en Estambol. Se dize ke Kuzguncuk era un kazal de djudios. Para los djudios de la Evropa Kuzguncuk era la estasion de alkavo para arivar a la tiera santa. Para la gente ke no se puedian ir ala tiera prometida, deshavan de sava ke kuando ivan a murir, kerian enterrarsen en Kuzguncuk. Pormodo de esto ay aya un simiterio bastante grande des del 17 sieklo.